इसके बाद श्रीकृष्ण वहां आते हैं और बताते हैं कि कैसे द्रौपदी के लिए कुंती के मुख से ये शब्द निकले और क्यों द्रौपदी को पांच पतियों की पत्नी बनना होगा। श्रीकृष्ण ने द्रौपदी को याद दिलाया कि पिछले जन्म में कैसे द्रौपदी ने भगवान शिव की तपस्या कर ऐसे वर की कामना की थी, जो धर्मराज की तरह न्याय प्रिय, ज्ञानी, सौंदर्य में सबसे उत्तम, सर्वश्रेष्ठ गदाधारी और महान धनुर्धर हो, जो सर्वगुण संपन्न हो। क्योंकि इतने गुण एक ही पुरुष में होना संभव नहीं है इसलिए द्रौपदी को अपने वरदान के फल के रूप में 5 पति मिले हैं।